stanford-oval/wikipedia huggingface dataset:
Juan Manuel Vargas
Ura

Vargas aloitti uransa kuuluisasta perulaisesta Universitario de Deportesista. Edustusjoukkueeseen hän nousi vuonna 2002, jossa hän pelasi seuraavat kaksi vuotta. Vuonna 2005 hän siirtyi argentiinalaiseen Colóniin, jossa hän nousi myös nopeasti joukkueen avauskokoonpanoon.
Elokuussa 2006 hän siirtyi nelivuotisella sopimuksella Cataniaan. Ensimmäisen maalinsa Cataniassa hän teki 31. lokakuuta 2007 Sienaa vastaan, hän tasoitti ottelun 88. peliminuutilla 1–1. Ottelu päättyi tasapeliin, joka samalla kasvatti Catanian tappiottaman putken 7 ottelun mittaiseksi. Kahden kauden aikana sisilialaisryhmässä, hän oli joukkueensa parhaimpia pelaajia ja pelasi lähes aina avauskokoonpanossa. Joukkue onnistui säilyttämään pääsarjapaikkansa molempien kausien aikana. Kiinnostus Vargasia kohtaan kasvoi huomattavasti ja moni eurooppalaissuurseura oli hänen kintereillään.
Huhut kertoivat Vargasin hyväksyneen sopimuksen Real Madridin kanssa 17. toukokuuta 2008, mutta 5. heinäkuuta 2008 hän siirtyikin Fiorentinaan 12 miljoonan euron siirtosummalla. Alku ei kuitenkaan ollut firenzeläisryhmässä mairitteleva ja häntä kritisointiin vahvasti. Kauden edetessä Vargas nosti tasoaan ja lopulta hänen todellinen potentiaalinsa huomattiin.
24. marraskuuta 2009 Vargas onnistui tekemään rangaistuspotkusta maalin Mestarien liigan ottelussa Lyonia vastaan. Fiorentina voitti ottelun 1–0 ja varmisti näin paikkansa neljännesvälieriin ensimmäistä kertaa 10 vuoteen.
Kaudeksi 2012–2013 Vargas siirtyi lainasopimuksella Genoaan.
12. elokuuta 2015 Vargas siirtyi espanjalaisseura Real Betisiin kaksivuotisella sopimuksella, kun hänen sopimuksensa Fiorentinan kanssa päättyi.
Aiheesta muualla

Juan Vargasin esittely Fiorentinan virallisella kotisivustolla
Juan Vargasin maajoukkuetilastot FIFA:n sivustolla (Arkistoitu – Internet Archive)
Jossain Afrikassa

| Jossain Afrikassa> Nirgendwo in Afrika |
| --- | --- |

Ohjaaja:  Caroline Link
Käsikirjoittaja:  Caroline Link
Perustuu:  Stefanie Zweigin omaelämäkerralliseen romaaniin Nirgendwo in Afrika
Tuottaja:  Peter Herrmann
Säveltäjä:  Niki Reiser
Kuvaaja:  Gernot Roll
Leikkaaja:  Patricia Rommel
Tuotantosuunnittelija:  Susann Bieling Uwe Szielasko
Pukusuunnittelija:  Barbara Grupp
Pääosat:   Sidede Onyulo  Karoline Eckertz  Lea Kurka, Juliane Köhler  Matthias Habich  Merab Ninidze 
Valmistustiedot
Valmistusmaa:  Saksa
Tuotantoyhtiö:   Bavaria Film International  Constantin Film Produktion GmbH  MTM Cineteve 
Levittäjä:  Zeitgeist Films
Ensi-ilta:  2001
Kesto:  141 min
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Jossain Afrikassa on Caroline Linkin ohjaama saksalainen elokuva vuodelta 2001. Se perustuu Stefanie Zweigin omaelämäkerralliseen romaaniin Nirgendwo in Afrika.
Elokuva kertoo juutalaisperheestä, joka muuttaa Keniaan juuri ennen toisen maailmansodan alkua. Viisivuotias tytär tutustuu uuden mantereen ihmeisiin, mutta perheen isää vaivaavat koti-ikävä ja kyvyttömyys irrottautua Saksasta, vaikka selviää, että sukulaisia on surmattu keskitysleireillä. Elokuva sai parhaan vieraskielisen elokuvan Oscar-palkinnon vuonna 2002.
Näyttelijät

| 0 | 1 | 2 |
| --- | --- | --- |
|  Juliane Köhler  | … |  Jettel Redlich, perheen äiti   |
|  Merab Ninidze  | … |  Walter Redlich, perheen isä   |
|  Sidede Onyulo  | … |  Owuor, kokki   |
|  Matthias Habich  | … |  Süßkind   |
|  Lea Kurka  | … |  Regina, tytär   |
Aiheesta muualla

Heiskanen, Outi: Jossain Afrikassa – Sotaa paossa savannilla. Skenet versio 3.0. Arkistoitu 4.2.2005. Viitattu 5.5.2021.
Thoke: Jossain Afrikassa (2001) Leffatykki.  25.9.2005. Viitattu 5.5.2021.
Ebert, Roger: Nowhere in Africa RogerEbert.com.  22.3.2003. Viitattu 5.5.2021. (englanniksi)
Murray, Angus Wolfe: Nowhere in Africa Eye For Film.  17.4.2003. Viitattu 5.5.2021. (englanniksi)
Juovahäntärottakäärme

| Juovahäntärottakäärme |
| --- | --- |
 Elaphe taeniura helfenbergeri
Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Tarhakäärmeet Colubridae
Suku::  Kiipijäkäärmeet Elaphe
Laji::  taeniura
Kaksiosainen nimi
 Elaphe taeniura  (Cope, 1861) 
Synonyymit
 Orthriophis taeniurus (Cope, 1861) 
Alalajit
 E. t. callicyanous  E. t. friesi – taiwaninjuovahäntärottakäärme  E. t. grabowskyi  E. t. helfenbergeri  E. t. mocquardi  E. t. ridleyi – luolajuovahäntärottakäärme  E. t. schmackeri  E. t. taeniura  E. t. yunnanensis 
Katso myös
   Juovahäntärottakäärme Wikispeciesissä   Juovahäntärottakäärme Commonsissa 
Infobox OKNimi-testi OK: 
Juovahäntärottakäärme (Elaphe taeniura) on tarhakäärmeiden heimoon kuuluva käärmelaji, jota tavataan Aasian kaakkois- ja itäosissa. Se on suuri ja hoikka kiipijäkäärmeiden suvun edustaja, joka kasvaa alalajista riippuen 130–250 senttiä pitkäksi. Juovahäntärottakäärme on osittain puissa elävä laji, ja sitä tavataan monenlaisissa elinympäistöissä metsistä ja luolista viljelyksille ja ihmisasutusten läheisyyteen. Alalaji luolajuovahäntärottakäärme (Elaphe taeniura ridleyi) viihtyy erityisesti luolissa. Juovahäntärottakäärme on aktiivinen sekä päivä- että yöaikaan. Se munii 5–25 munaa.
Jesse Saarinen (jääkiekkohyökkääjä)

| Jesse Saarinen> Henkilötiedot |
| --- | --- |
Syntynyt: 29. heinäkuuta 1985 (ikä 39) Lahti, Suomi
Kansalaisuus:   Suomi
Jääkiekkoilija
Lempinimi:  Jeppe, Jeti
Pelipaikka:  vasen laitahyökkääjä
Maila:  vasen
Pituus:  174 cm
Paino:  79 kg
Pelinumero:  77
Pelaajaura
Pääsarjaura:  2004–
Aik. seurat:  HC Karlovy Vary (ČEL) SaiPa (SML) HPK (SML) Medveščak Zagreb (KHL) Kärpät (SML) HIFK (SML) Dornbirner EC (ICEHL) Lahden Pelicans (Liiga)
Jesse Saarinen (s. 29. heinäkuuta 1985 Lahti) on suomalainen jääkiekkoilija, joka on vapaa-agentti. Hän on pelipaikaltaan vasen laitahyökkääjä, mutta Saarinen on pelannut harvakseltaan myös puolustajana.
Ura > Maajoukkueura

Saarinen pelasi alle 18-vuotiaiden MM-kilpailuissa vuonna 2003, jolloin hän jakoi tehoilla 3+2=5 Suomen sisäisen pistepörssin voiton Arsi Piispasen ja Teemu Nurmen kanssa.
Suomen A-maajoukkueessa Saarinen on pelannut kahdeksan ottelua tehopistein 1+1=2. Hän teki A-maajoukkuedebyyttinsä Moskovassa Channel One Cupin 13. joulukuuta 2007 pelatussa avausottelussa turnauksen isäntäjoukkue Venäjää vastaan. Saarinen teki ensimmäisen ja toistaiseksi ainoan A-maajoukkuemaalinsa turnauksen 16. joulukuuta 2007 pelatussa päätösottelussa Ruotsia vastaan. Hänen osumansa jäi Suomen 2–3-voittoon päättyneen ottelun ratkaisumaaliksi.
Pelityyli

Elite Prospects -sivuston Matias Strozykin vuonna 2013 tekemän analyysin mukaan pienikokoisen Saarisen suurimmat vahvuudet ovat hyökkäyspään pelaamisessa. Strozyk mainitsee hänet nopeaksi luistelijaksi, jolla on hyvät kädet ja laukaus. Saarinen pelaa kokoisekseen varsin kovaa. Hänen heikkouksiinsa kuuluu puolustuspään pelaaminen.
Muuta

Saarisen isoveli Jussi pelasi omalla urallaan hyökkääjänä yli 200 SM-liigaottelua. Veljekset pelasivat viitenä kautena joukkuetovereina Pelicansissa. Heillä on myös pikkuveli Jere Saarinen, joka on pelannut hyökkääjänä alemmilla sarjatasoilla sekä Arabiemiirikuntien liigassa.
Juovasiilikala

| Juovasiilikala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Siilikalat  Diodontidae
Suku::  Chilomycterus
Laji::  schoepfi
Kaksiosainen nimi
 Chilomycterus schoepfi  (Walbaum, 1792) 
Katso myös
   Juovasiilikala Commonsissa 
Infobox OKNimi-testi OKIUCN-testi OK: 
Juovasiilikala (Chilomycterus schoepfi) on mustavalkokirjava keskikokoinen siilikala, jota näkee joskus meriakvaarioissa.
Koko ja ulkonäkö

Juovasiilikala voi kasvaa luonnossa lähes 30 cm pitkäksi. Se on vartaloltaan laatikkomainen, kyhmypintainen, kellanharmaa-mustajuovainen.
Alkuperä

Juovasiilikala on peräisin Atlantin länsiosista Nova Scotian, Mainen, Bahaman ja Brasilian rannikoilta. Se viihtyy laguunien ja lahtien meriruohoniityillä sekä rannikon matalilla riutoilla.
Käyttäytyminen

Muiden siilikalojen tapaan juovasiilikalat osaavat pullistaa itsensä palloksi imaisemalla vatsansa täyteen vettä. Ne myös erittävät myrkyllistä limaa ihostaan suojautuakseen pedoilta.
Ravinto

Juovasiilikala syö selkärangattomia. Akvaariossa sitä ruokitaan monipuolisella, lihapitoisella ravinnolla.
Aiheesta muualla

Bob Fenner: Burrfish, Porcupine Puffers, Family Diodontidae Wetwebmedia
Valokuvia suomalaisen akvaarioharrastajan kaloista (myös Canthigaster valentini)
Joo Koonin metroasema

Joo Koon on Singaporen Mass Rapid Transit -metrojärjestelmän asema Pioneerissa Singaporen läntisellä suuralueella. 28. helmikuuta 2009 avattu asema oli East West Linen läntinen pääteasema 18. kesäkuuta 2017 asti, jolloin linjan jatke Tuas Linkiin avautui.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
East West Line
| EW1 Pasir Ris | 5:31 |  | 6:01 |  | 23:32 |  |  |
| EW33 Tuas Link | 5:27 |  | 5:57 |  | 0:38 |  |  |
Aiheesta muualla

Kuvia tai muita tiedostoja aiheesta Joo Koonin metroasema Wikimedia Commonsissa
Joo Koonin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Pioneer | East West Line | Seuraava asema: Gul Circle |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Joo Koon MRT Station
Käännös suomeksi
Juan José Arreola

| Juan José Arreola |
| --- | --- |
 Juan José Arreola
Henkilötiedot
Koko nimi:  Juan José Arreola Zúñiga
Syntynyt: 21. syyskuuta 1918 Zapotlán, Meksiko
Kuollut: 3. joulukuuta 2001 (83 vuotta)
Ammatti:  kirjailija
Kirjailija
Tuotannon kieli: espanja
Aiheesta muualla
Löydä lisää kirjailijoitaKirjallisuuden teemasivulta
Juan José Arreola (21. syyskuuta 1918 Zapotlán, Meksiko – 3. joulukuuta 2001) oli meksikolainen kirjailija.
Arreolan teokset ovat yhteiskuntakriittisiä. Hän käsittelee niissä aikansa ihmisten elämäntuskaa ja meksikolaista arkea mustan huumorin keinoin.
Suomennettu tuotanto

Arreolan eläintarinoita sisältyy antologiaan Kolmas maailma: uutta proosaa espanjankielisestä Amerikasta, toim. ja suom. Matti Rossi, Helsinki: Tammi 1966.
| --- | --- |
 Pöllö  Sarvikuono  Hyönteiset  Boa  Karhu  Vapaudesta :  Apinat  Ajolote  Vaimonvaihto  Maamyyrät  Sammakko
Aiheesta muualla

Kuvia tai muita tiedostoja aiheesta Juan José Arreola Wikimedia Commonsissa
Just

| ”Just” Radiohead |
| --- | --- | --- |

Singlen tiedot
 Albumilta: The Bends
 Julkaistu: 7. elokuuta 1995
 Tuottaja(t): John Leckie
 Tyylilaji: Alternative rock
 Kesto: 03.54
 Levy-yhtiö: Parlophone, EMI
Radioheadin muut singlet
| ”Fake Plastic Trees” 1995 | ”Just” 1995 | ”Street Spirit (Fade Out)” 1996 |
"Just" on englantilaisen rock-yhtyeen Radioheadin single, joka julkaistiin 7. elokuuta 1995. Kappale on seitsemäs kappale yhtyeen albumilla The Bends (1995).
Radioheadin laulajan Thom Yorken mukaan laulun sanat kertovat hänen narsistisista ystävistään. "Justissa" on myös kitaristi Jonny Greenwoodin kitarasoolo, jossa hän käyttää ensimmäistä kertaa Digitech Whammy-pedaalia. Kappaleen kitaraosioita on inspiroinut post-punk-yhtye Magazine.
Englantilainen DJ ja tuottaja Mark Ronson julkaisi kappaleesta oman versionsa helmikuussa 2008. Se on neljäs single Ronsonin toiselta albumilta, Version. Ronsonin versio kappaleesta julkaistiin aikaisemmin kokoelmalla Exit Music: Songs with Radio Heads.
Musiikkivideo

Singlen musiikkivideon ohjasi Jamie Thraves. Yhtye valitsi hänet, koska he olivat nähneet hänen tekemiään lyhytelokuvia. Video nauhoitettiin Liverpool-rautatieaseman lähellä Lontoossa. Siinä yhtye soittaa kappaletta asunnossa ja tarinassa keski-ikäinen mies makaa keskellä jalkakäytävää. Ihmiset alkavat kerääntyä ja yrittävät auttaa makaavaa miestä, mutta mies ei ota apua vastaan. Yhtye seuraa tapahtumia asunnon ikkunasta. Video on tekstitetty, ja mies ja seuraajat keskustelevat. He yrittävät saada selville miksi mies makaa tiellä. Lopulta mies antaa periksi ja sanoo (tekstityksissä): "Kyllä, kerron teille, kerron teille miksi makaan tässä... mutta Jumala, anna anteeksi minulle... ja Jumala, auta meitä kaikkia... koska te ette tiedä mitä kysytte minulta." Kamera zoomaa miehen suuhun kun hän lopulta kertoo vastauksen, mutta tekstitykset ovat yhtäkkiä pysähtyneet, joten syytä ei kerrota. Kun kamera zoomaa pois miehen suusta, koko jalkakäytävä on täynnä makaavia ihmisiä.
Radioheadin jäsenet eivät ole paljastaneet, mitä miehen piti sanoa.
Kappaleet > CD 1

Just – 3.54
Planet Telex (Karma Sunra mix) – 5.23
Killer Cars (Mogadon-versio) – 3.50
Kappaleet > CD 2

Just – 3.54
Bones (foorum-live) – 3.14
Planet Telex (foorum-live) – 4.07
Anyone Can Play Guitar (Live) – 3.40
Aiheesta muualla

Musiikkivideo
Musiikkivideo ja sanoitukset
Radiohead
| --- | --- |
Studioalbumit:   Pablo Honey  The Bends  OK Computer  Kid A  Amnesiac  Hail to the Thief  In Rainbows  The King of Limbs  A Moon Shaped Pool 
EP:t:   Manic Hedgehog (On a Friday)  Drill  Itch  My Iron Lung  No Surprises/Running from Demons  Airbag/How Am I Driving?  I Might Be Wrong  COM LAG (2plus2isfive) 
Kokoelmat:   Radiohead  Radiohead: The Best of 
Singlet:   "Creep"  "Anyone Can Play Guitar"  "Pop Is Dead"  "Stop Whispering"  "My Iron Lung"  "High and Dry"/"Planet Telex"  "Fake Plastic Trees"  "Just"  "Street Spirit (Fade Out)"  "Paranoid Android"  "Karma Police"  "No Surprises"  "Pyramid Song"  "Knives Out"  "There There"  "Go to Sleep"  "2 + 2 = 5"  "Jigsaw Falling into Place"  "Nude"  "House of Cards"/"Bodysnatchers"  "Reckoner"  "Harry Patch (In Memory Of)"  "These Are My Twisted Words"  "Supercollider / The Butcher"  "The Daily Mail / Staircase" 
Videotallenteet:   Live at the Astoria  7 Television Commercials  Meeting People Is Easy  The Most Gigantic Lying Mouth of All Time  In Rainbows – From the Basement 
Muut artikkelit:   Diskografia  Kappaleet  B-puolet ja muut harvinaisuudet  Nigel Godrich  Stanley Donwood  The Eraser  Jonny Greenwood Is the Controller
Jukataninpeurahiiri

| Jukataninpeurahiiri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Myyrät Cricetidae
Suku::  Peromyscus
Laji::  Peromyscus yucatanicus
Kaksiosainen nimi
 Peromyscus yucatanicus  J.A. Allen & Chapman, 1897 
Katso myös
   Jukataninpeurahiiri Wikispeciesissä  
Infobox OKNimi-testi OKIUCN-testi OK: 
Jukataninpeurahiiri (Peromyscus yucatanicus) on Keski-Amerikassa tavattava jyrsijälaji.
Levinneisyys

Jukataninpeurahiirtä tavataan Jukatanin niemimaalla Meksikossa ja Guatemalassa. Se on luokiteltu elinvoimaiseksi, koska se on laajalle levinnyt ja yleinen, eikä sen uskota olevan vähenemässä.
Elintavat

Jukataninpeurahiiri elää alankoalueiden metsissä. Se voi lisääntyä vuoden ympäri, mutta lisääntymisaktiivisuus on suurimmillaan sadekausien aikaan. Jukataninpeurahiiri saa kerrallaan 1–4 poikasta. Keskimääräinen poikasluku on 2,8.
Juovaskinkki

| Juovaskinkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Scinciformata
Osalahko::  Skinkkimäiset Scincomorpha
Heimo::  Skinkit Scincidae
Alaheimo::  Mabuyinae
Suku::  Trachylepis
Laji::  striata
Kaksiosainen nimi
 Trachylepis striata  (Peters, 1844) 
Synonyymit
 Euprepis striatus (Peters, 1844)  Mabuia striata (Peters, 1844)  Mabuya striata (Peters, 1844)  Tropidolepisma striatum Peters, 1844 
Katso myös
   Juovaskinkki Wikispeciesissä   Juovaskinkki Commonsissa 
Infobox OKNimi-testi OKIUCN-testi OK: 
Juovaskinkki (Trachylepis striata) on skinkkien heimoon kuuluva liskolaji. Se liikkuu päiväaikaan.
Ulkonäkö ja koko

Yksilön pituus on 22–25 senttiä. Yleisväri on ruskea tai oranssi. Selkäpuolella on kaksi vaaleaa juovaa. Alue huulista kaulaan on valkoinen tai keltainen.
Levinneisyys ja elinympäristö

Juovaskinkkiä tavataan Etelä- ja Itä-Afrikassa. Sitä esiintyy ihmisasutuksen yhteydessä.
Lisääntyminen

Laji lisääntyy synnyttämällä. Poikasia on yhdessä pesueessa 3-9.
Ravinto

Laji syö enimmäkseen hyönteisiä.
Aiheesta muualla

http://www.faunatar.fi/juovaskinkki (Arkistoitu – Internet Archive)
Kaarlo Ilmari Kalpa

Kaarlo Ilmari Kalpa (21. heinäkuuta 1893 Ruhnu Viro – 20. helmikuuta 1963 Nokia) oli suomalainen lääkäri ja lääkintöneuvos, joka toimi Pitkäniemen sairaalan ylilääkärinä.
Kalpan vanhemmat olivat sisällissodan alkuvaiheessa surmattu kirkkoherra Kaarlo Julius Kalpa ja Olga Johanna Emilia Lindgren. Hänen puolisonsa vuodesta 1924 oli sairaanhoitaja Aino Elisabeth Paunu. Kalpa tuli ylioppilaaksi Tampereen suomalaisesta yhteiskoulusta 1912 ja valmistui lääketieteen lisensiaatiksi 1924. Hermo- ja mielitautien erikoislääkärin pätevyyden Kalpa sai 1932. Hän toimi jo ennen sotia lääkärinä Pitkäniemen sairaalassa, jonka ylilääkäriksi hänet nimitettiin 1955. Sotien jälkeen Kalpa työskenteli lyhyen aikaa Sotavammasairaalassa ja sitten Mannerheimin Lastensuojeluliiton ja Tampereen kaupungin kasvatusneuvolan palveluksessa. Hänellä oli laaja joukko kotimaisia ja kansainvälisiä luottamustoimia omalla alallaan, mutta hän oli myös muun muassa Pohjois-Pirkkalan kunnanvaltuuston jäsen 1930-luvulla sekä Nokian kauppalanvaltuuston jäsen vuodesta 1937 ja puheenjohtaja 1940-luvun alkuvuosina, samoin kuin kauppalanhallituksen jäsen. Lääkintöneuvoksen arvonimi Kalpalle myönnettiin vuonna 1950.
Aiheesta muualla

Tuomikoski, Viljo 1963. Lääkintöneuvos Kaarlo Ilmari Kalpa: In memoriam. Suomen Lääkärilehti, 18 (1963), ss. 556-559.
Mielisairaitten ja heikkomielisten sterilisoiminen olisi lailla viipymättä säädettävä. Tohtori I. Kalpa selostaa sterilisoimiskysymyksen vaiheita Suomessa. Lukuisia kuvaavia esimerkkejä vajaakykyisten aiheuttamasta kansanaineksen huononemisesta, Aamulehti, 09.08.1934, nro 211, s. 2, Kansalliskirjaston digitaaliset aineistot
Juha ”Watt” Vainio ja Reijo Tani

| Juha ”Watt” Vainio ja Reijo Tani Juha Vainio ja Reijo Tani |
| --- | --- | --- |

Kokoelmalevyn tiedot
 Julkaistu: 1968
 Kesto: 37.50
 Levy-yhtiö: Finnlevy
Juha ”Watt” Vainio ja Reijo Tani on vuonna 1968 julkaistu Juha Vainion ja Reijo Tanin yhteinen albumi. Levylle on koottu heidän yhdessä ja erikseen esittämiään, vuosina 1966−1968 ilmestyneillä singlelevyillä julkaistuja kappaleita. Kaikki kappaleet on sanoittanut Juha Vainio ja useimmat ovat Toivo Kärjen säveltämiä. Säestäjinä ovat Pertti Metsärinteen ja Rauno Lehtisen yhtyeet. Laulun ”Lahjomaton Elias Nessinen” päähenkilön esikuvana oli yhdysvaltalainen etsivä Eliot Ness.
Kappaleet

Seuramatkat (esittäjä Reijo Tani, 1967) – 3.25
Kauhea kankkunen (Juha Vainio, 1967) – 2.03
Muistatkos kun... (Juha Vainio ja Reijo Tani, 1967) – 3.00
Sua muistan (Juha Vainio, 1967) – 1.59
Vanha salakuljettaja Laitinen (Juha Vainio, 1967) – 3.13
Rukouslauantai (Reijo Tani, 1967) – 2.46
Ei pohjan poikia palele (Juha Vainio, 1968) – 2.52
Slussenin sissit (Juha Vainio, 1968) – 2.33
Ei mitään nimiä (Reijo Tani, 1967) – 2.27
Lahjomaton Elias Nessinen (Juha Vainio, 1966) – 2.40
Ölman (Juha Vainio ja Reijo Tani, 1967) – 2.09
Vanha herra Igor (Juha Vainio, 1966) – 3.14
Lepakkomies (Juha Vainio, 1967) – 3.03
Härmäläiset häät (Reijo Tani, 1967) – 2.26
Maryse Ouellet

| Maryse Ouellet |
| --- | --- |

Henkilötiedot
Syntynyt: 21. tammikuuta 1983 (ikä 41) Montreal, Quebec
Kansalaisuus:   Kanada
Showpainija
Kehänimet:  Maryse
Aktiivisena:  2006–2011
Pituus:  173 cm
Paino:  52 kg
Kouluttajat:  Al Snow, Steve Keirn, Tom Prichard, Dave Finlay, Ricky Steamboat
Aiheesta muualla
www.maryseouellet.com
Maryse Ouellet (s. 21. tammikuuta 1983, Montreal, Quebec[lähde? ]) on kanadanranskalainen glamourmalli ja showpainija, joka esiintyi World Wrestling Entertainmentin RAW-ohjelmassa nimellä Maryse.
Mallinura

Ouellet aloitti uransa kauneuskilpailuissa voittamalla Miss Hawaiian Tropic Canada 2003 -kilpailun ja päätymällä toiseksi Miss Hawaiian Tropic 2004 -kilpailun kansainvälisissä finaalissa. Tämän jälkeen hän esiintyi monia kertoja erilaisissa lehdissä ja televisiokanavilla Kanadassa. Hän harjoitteli ennen malliuraansa kamppailulajeja, kuten karatea, judoa ja potkunyrkkeilyä. Hän kilpaili muun muassa Kyokushin karateturnauksissa ennen teini-ikää.
World Wrestling Entertainment > Diva Search ja farmiliigat (2006–2008)

Kesällä 2006 Maryse osallistui World Wrestling Entertainmentin Diva Search -kilpailuun. Hän oli yksi kilpailun kahdeksasta parhaasta diivasta, mutta 24. heinäkuuta esitetyssä RAW-jaksossa hän oli toinen kilpailija, joka joutui lähtemään kilpailusta. Tappiosta huolimatta Maryse esitti WWE:lle pyynnön, jossa hän pyysi Ohio Valley Wrestlingiin kehityksellistä treeniä. Hän ymmärsi, että vaikka showpainista ei tulisikaan hänelle leipätyötä, hänen unelmilleen oli annettu toinen mahdollisuus. WWE.comissa näyettiin haastattelu, jossa Maryse sanoi: "Voin vain itkeä, se on minun fiilikseni tällä hetkellä."
World Wrestling Entertainment > Farmiliigat

Maryse solmi virallisesti sopimuksen WWE:n kanssa 24. elokuuta 2006, ja hänet nimitettiin Ohio Valley Wrestlingiin. Hänen ensimmäisiin tehtäviinsä kuuluivat esimerkiksi bikinikisoihin osallistuminen ja läsnäolo kulissien takana. Myöhemmin hän ryhtyi René Dupreen manageriksi.
Marysen debyytti painikehässä tapahtui 16. joulukuuta 2006, jolloin hän, Kelly Kelly, Katie Lea, She Nay Nay ja Victoria Crawford voittivat ODB:n, Milena Rouckan, Josien, Beth Phoenixin ja Melodyn.
Maaliskuussa 2007 Maryse ryhtyi osa-aikaiseksi haastattelijaksi backstagelle. Keväällä 2007 hän osallistui Miss OVW -kilpailuun, jonka voitti ODB. Myöhemmin kesällä Maryse osallistui OVW Divalympics -kilpailuun. Samoihin aikoihin hän ryhtyi myös Sylvain Grenierin manageriksi sekä OVW:ssä että RAW/SmackDown/ECW "House Show'ssa.
Kun Florida Championship Wrestling avattiin kesällä 2007, Maryse siirtyi sinne kohentamaan taitojaan. 25. syyskuuta Maryse teki FCW-debyyttinsä Ryan O'Reillyn managerina. Kun Ryan jätti WWE:n 10. lokakuuta 2007, Maryse aloitti oman soolo- ja Tag Team -uran. 18. joulukuuta Maryse oli katsomassa painikehän kulmassa, kun Ted DiBiase Jr. voitti FCW Southern Heavyweight -mestaruuden.
World Wrestling Entertainment > SmackDown (2006–2009)

22. syyskuuta 2006 SmackDownissa Maryse esiintyi TitanTronilla (jättimäinen projektoriruutu) ja toivotti Montrealin katsojat tervetulleeksi SmackDownin ensiensiintymiseen CW Network -kanavalla. Maryse teki kuitenkin varsinaisen televisioesiintymisensä vasta 21. toukokuuta 2007 RAW'ssa, jolloin hän esitteli amerikkalaisen räppäri Timbalandin. Timbaland oli juuri julkaissut uuden singlensä nimeltä "Throw It on Me", jossa myös Maryse esiintyi.
Kun Maryse alkoi esiintyä useammin SmackDownissa vuoden 2008 alussa, hän alkoi käyttää hyväkseen snobimaisia kikkoja, mikä viittasi siihen, että hänestä oli tullut heel (pahis). 7. maaliskuuta 2008 Maryse osallistui uimapukukilpailuun Victoriaa, Michelle McCoolia, Cherryä ja Eve Torresia vastaan. Kilpailun päätteeksi Maryse ja Eve aloittivat tappelun. 14. maaliskuuta Marysesta tuli uimapukukilpailun ensimmäinen häviäjä. 28. maaliskuuta 2008 Maryse ja Victoria hävisivät "Wet and Wild" -ottelun Cherryä ja McCoolia vastaan.